open-index/open-wikipedia-markdown huggingface dataset:
Mazovijos Vysokio apskritis

**Mazovijos Vysokio apskritis** () – apskritis šiaurės rytų Lenkijoje, Palenkės vaivadijoje. Apskrities centras Mazovijos Vysokio miestas. Apskritis ribojasi su Balstogės, Bielsko, Mazovijos Ostruvo, Semiatičės, Palenkės Sokoluvo ir Zambruvo apskritimis. Apskrityje yra 10 valsčių.

## Apskrities valsčiai
Apskrityje yra 10 valsčių:

## Istorija

Nuo V a. pr. m. e. iki X a. šiose vietovėse gyveno lietuviams artima baltų gentis – jotvingiai. XIII a.-XIV a. šias žemes užėmė Lietuvos Didžioji Kunigaikštystė. Nuo XIII a.-XIV a. iki 1513 m. priklausė Lietuvos Didžiosios Kunigaikštystės Trakų vaivadijai, nuo 1513 m. iki 1569 m. Liublino unijos Palenkės vaivadijai. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Vakarinė apskrities dalis 1807–1815 m. priklausė Varšuvos kunigaikštystės Lomžos departamentui, 1816–1837 m. Rusijos imperijos, Lenkijos Kongreso karalystės Augustavo vaivadijai, 1837–1866 m. Augustavo gubernijai, 1867–1914 m. Lomžos gubernijai. Rytinė apskrities dalis 1807–1842 m. priklausė Rusijos imperijos, Balstogės sričiai, 1842–1914 m. Gardino gubernijai. Nuo 1914 m. iki 1919 m. priklausė Vokietijos imperijai. 1919–1939 m. priklausė Lenkijos tarpukario Balstogės vaivadijai. 1939–1941 m. priklausė Tarybų Sąjungos, Baltarusijos TSR, Balstogės sričiai. 1941–1944 m. priklausė Trečiojo reicho, Balstogės sričiai. Nuo 1945 m. priklauso Lenkijai. 1945–1975 m. priklausė Balstogės vaivadijai. 1975–1999 m. priklausė Lomžos vaivadijai. XXI a. pradžioje pradėtas naudoti Mazovijos Vysokio apskrities herbas.

## Gyventojai

1867 m. buvo 54 230 žmonės, 1890 m. – 69 911. Pagal 1921 m. lenkų atlikto surašymo duomenis apskrityje gyveno 70 975 žmonės, iš kurių 63 263 (89,1%) lenkai, 7 157 (10,1%) žydai, 334 (0,5%) gudai, 145 rusai, 51 rusėnai, 9 vokiečiai, 3 lietuviai, 1 čekas, 1 estas, 1 prancūzas, 1 latvis ir 1 italas. 62 002 (87,4%) katalikai, 8 114 (11,4%) judaistai, 740 (1,0%) stačiatikiai, 81 (0,1%) protestantai ir 20 graikų katalikai.
Pagal 2005 m. birželio 30 d. surašymo duomenis:

## Nuorodos
* Mazovijos Vysokio apskrities tinklalapis (lenk.)

## Literatūra

* W. Jemielity, Szkolnictwo w Guberni Łomżyńskiej, Wydawnictwo ATK, Warszawa, 1994, s. 26-28.
* J. Kryński, Wysokie Mazowieckie. Monograficzny zarys dziejów, Wysokie Mazowieckie, 1992, s. 108–114, 166, 175, 202, 220–223.
* W. Wincenciak, Oświata i szkolnictwo północno-wschodniego Mazowsza w latach wojny i okupacji (1939–1945), ŁTN im. Wagów, Łomża 1993 r. s. 13-15.
* W. Jemielity, Szkolnictwo w Guberni Łomżyńskiej, Wydawnictwo ATK, Warszawa, 1994, s. 14,15.
* W. Jemielity, Szkoły średnie i zawodowe w województwie białostockim w latach 1919–1939, Łomża 1991, s. 44-45.

## Šaltiniai
Viktorijos kalnas

**Viktorijos kalnas** () – kalnas pietų Belize, Stan Kryko rajone, vienas aukščiausių Majų kalnuose. Aukštis – 1120 m. Ilgą laiką Viktorijos kalnas laikytas aukščiausia Majų kalnų, o tuo pačiu ir Belizo viršukalne, bet apie 2007 m. patvirtinta, kad aukštesnis yra už 57 km į pietvakarius stūksantis Doilz Delaito kalnas (1124 m).

Kalnas įeina į Kokskombo baseino laukinės gamtos draustinį. Į kalną pirmieji 1888 ir 1889 m. įkopė britų tyrinėtojai.
Ginklo spyna

**Ginklo spyna** (; ) – pro drūtgalį užtaisomo šaunamojo ginklo ar pabūklo dalis, kuri šūvio metu užrakina ginklo vamzdžio drūtgalį ir neleidžia parako dujoms prasiveržti atgal. Taip pat prieš šaunant ji įstumia šovinį į lizdą, tada užrakina drūtgalį, joje esantis išmetiklis ištraukia ir išmeta tūtelę.

Spyna pagal veikimo principą būna automatinė, pusiau automatinė ir neautomatinė. Pagal konstrukciją šaulių ginklų spyna gali būti išilgai judanti, skersai judanti ir siūbuojanti, pabūklo spyna – pleištinė ir stūmoklinė.

Ranka pertaisomų ginklų – pertaisomų rankenėle (), pertaisomų svirtimi () ar pompinių () šautuvų – šūvio metu spyną sujungtą su vamzdžiu laiko specialūs kyšuliai.

Savitaisių ir automatinių šaunamųjų ginklų spyna kiekvieno šūvio metu juda cikliškai. Atgal ją varo atatranka arba besiplečiančios dujos, o priekin – grąžinimo spyruoklė. Judėdama atgal spyna išmetiklio dantuku užkabina ir ištraukia tūtelę, kuri, judant toliau, išmetama iš ginklo. Judėdama pirmyn išstumia iš dėtuvės šovinį ir įstumią jį į šovinio lizdą.

Išmetiklis ir skiltuvas dažnai yra spynos dalis. Savitaisių pistoletų vamzdžio gaubtas veikia kaip savotiška spyna.
Spyna (reikšmės)

Žodis ***spyna*** gali reikšti:

* spyna – įtaisas, kuriuo užrakinami vartai, durys, dangčiai ir pan. objektai.
* spyna – šaunamojo ginklo dalis, kuri užrakina vamzdžio drūtgalį, įstumia vamzdin šovinį, daužia kapsulę, ištraukia iššautą tūtelę.
* spyna – trobos rąstų sunėrimo vieta
Griebtuvas

**Griebtuvas** (; ) – šaunamojo ginklo skeliamojo mechanizmo detalė, kuri prilaiko gaiduką ar skiltuvą kovos ar saugos padėtyje. Iššaunant spaudžiamas nuleistukas stumia griebtuvą, kol šis atsikabina nuo gaiduko (skiltuvo). Tada pastarasis, nebelaikomas griebtuvo ir varomas kovinės spyruoklės, ima judėti, jo stumiamas daužiklis smogia į kapsulę

Konstrukciškai griebtuvas gali būti sujungtas su kita detale, pvz., nuleistuku (toks yra revolveris Naganas).
Kai kuriuose šautuvuose ir pistoletuose kulkosvaidžiuose griebtuvo funkcijas atlieka nuleistuko kyšulys.
André Masséna

**Andrė Masena** (, gimė 1758 m. gegužės 6 d. – mirė 1817 m. balandžio 4 d.) – kunigaikštis, Prancūzijos maršalas (1804 m.), peras (1815 m.), vienas žymiausių Napoleono I karo vadų, Revoliucijos ir Napoleono karų dalyvis.

## Biografija
Gimė 1758 m. gegužės 6 d. Nicoje, pietryčių Prancūzijos Pajūrio Alpių departamente, tuomet – Sardinijos karalystėje, prekybininko šeimoje. Būdamas 13 metų įsidarbino junga prekybos laive. 1775 m. įstojo į Prancūzijos kariuomenę, kurioje tarnavo 14 metų. Dvejus metus užsiėmė kontrabanda Šiaurės Italijoje, kol 1791 m. prisijungė prie Prancūzijos revoliucinės armijos. Joje pasižymėjo kaip gabus karininkas ir 1793 m. rugpjūtį buvo pakeltas į brigados generolus, tų pačių metų gruodį ir į divizijos generolus. Dalyvavo Italijos kampanijoje. 1797 m. pasižymėjo Rovoli mūšyje, sumušė Austrijos ir Rusijos kariuomenes 1799 m. antrajame Ciuricho mūšyje. Po šio pralaimėjimo Rusija pasitraukė iš Antrosios antiprancūziškosios koalicijos. 1799 m. buvo paskirtas Prancūzijos kariuomenės Italijoje vadu.

A. Masena dvejus mėnesius atlaikė 1800 m. Austrijos kariuomenės vykdytą Genujos apsiaustį, kurios pabaigoje su likusia pavaldžios kariuomenės dalimi pasitraukė į Prancūziją. Genujos apsiausties metu, Napoleonas laimėjo svarbų Marengo mūšį prieš Austrijos kariuomenę.

1809 m. pasižymėjo Asperno-Eslingo ir Vagramo mūšiuose. Dėl nesėkmių 1810-1811 m. kampanijos Portugalijoje ir Ispanijoje metu buvo nušalintas nuo vadovavimo Prancūzijos kariuomenei Ispanijoje ir paskirtas nedidelio Marselio dalinio vadu. 1814 m. nepalaikė Napoleono Šimto dienų valdymo metu. Mirė Paryžiuje 1817 m.

Palaidotas Per Lašezo kapinėse Paryžiuje.

## Šaltiniai
Nealkoholinis gėrimas

**Nealkoholinis gėrimas** – bet koks gėrimas, kuriame alkoholio yra ne daugiau kaip 0,5 tūrio procento. 

Realiai sąvoka 'nealkoholinis gėrimas' Lietuvoje apibūdinama nevienodai:
* Oficialiai nealkoholiniu gėrimu laikomas negazuotas ar gazuotas gėrimas, gaminamas iš geriamojo, šaltinio ar natūralaus mineralinio vandens, pridedant ar nepridedant įvairių maisto medžiagų ir/ar maisto priedų, kurio alkoholio koncentracija neviršija 0,5 tūrio proc. Nealkoholiniams gėrimams priskiriamos įvairios stalo vandens formos (negazuotos ir gazuotos, aromatizuotos). Šis apibūdinimas atitinka sąvoką .
* Praktiškai nealkoholiniais gėrimais Lietuvoje laikomi ir tokie karšti gėrimai kaip arbatos, kava, kakava ir pan., taip pat pienas, sultys, nealkoholiniai kokteiliai ir kt. 
Gira oficialiai priskiriama nealkoholiniams gėrimams, nors ji turi 0,7-2,2% etanolio. 

## Nuorodos
Kaliningrado gintaro muziejus

**Kaliningrado gintaro muziejus** – gintarui skirtas muziejus Kaliningrado mieste, atidarytas 1979 m.

Muziejus yra gynybiniame bokšte „Don“, kuris yra Kenigsbergo įtvirtinimų dalis ir kuris buvo atstatytas po karo.
Iki 2003 m. gegužės šis muziejus buvo Kaliningrado istorijos ir meno muziejaus filialas. Tai vienintelis muziejus Rusijoje, skirtas vienam mineralui..

## Ekspozicija
Muziejaus ekspozicijos išdėstytos 28 salėse, kurių bendras plotas viršija 1000 m².

Ekspozicijos sudaro kelis skyrius:
* Gintaro kilmė, jo savybės.
* Istorinės ir archeologinės žinios apie gintarą
* Gintaras XVII–XVIII a. mene
* Kenigsbergo valstybinė gintaro manufaktūra
* Kaliningrado gintaro kombinatas
* Gintaras šiuolaikinių menininkų kūryboje

Muziejuje surinkta nemažai unikalių Baltijos gintaro eksponatų. Stambiausias natūralus gintaro gabalas muziejaus ekspozicijose sveria 4 kg 280 g. Muziejaus fonduose yra virš dviejų tūkstančių meninių dirbinių, taip pat – rekonstruoti Gintaro kambario fragmentai.

Muziejuje yra senovinio „gintaro miško“ ir gintaringos „žydrosios žemės“ kasimo karjero diorama, virš tūkstančio gintaro gabalų su mezozojaus augalų ir gyvūnų inkliuzais. Parodytas visas gintaro spalvų spektras, nuo baltosi ki juodos. Eksponuojami IV–V a. dirbiniai, archeologų rasti Kaliningrado srityje, taip pat vokiečių meistrų dirbiniai, perduoti iš Ginklų palatos ().

## Šaltiniai
Rožinis vynas

**Rožinis vynas** arba **rausvasis vynas** (; ; ; ) yra vynas, kurio spalva gali būti įvairiausia – nuo vos blyškios, pilkšvos rožinės iki ryškios ir gilios, priklausomai nuo vynui gaminti naudojamų vynuogių ir maceracijos trukmės, t. y. to, kiek ilgai vynuogių odelės mirkomos vynuogių sultyse.

Kuo trumpesnė maceracija (ji gali siekti nuo vos kelių valandų iki kelių parų), tuo vynas bus šviesesnis, ir priešingai.

Rožiniai vynai gaminami saldūs, pusiau sausi ir sausi. Būtent pastarojo stiliaus yra dauguma Europos vynų.

Dauguma rožinių vynų gaminami iš raudonųjų vynuogių veislių. Dažnai – iš 'Pinot Noir', 'Syrah', 'Grenache', 'Merlot', 'Malbec', 'Cabernet Sauvignon', 'Tempranillo', 'Sangiovese', 'Zinfandel' ar mažai žinomų vietinių veislių, priklausomai nuo šalies ar regiono tradicijų.

Rožiniai vynai nėra skirti ilgai laikyti, jie trumpaamžiai. Gaiviausi – jauni, išlaikyti iki vienerių metų. Vėliau gali kisti ir spalva, ir aromatas, ir skonis.

Rožiniai putojantieji rosé, kaip ir rožinis šampanas, tradiciškai gaminami iš raudonųjų ir baltųjų veislių mišinių. Kartais taip gaminami ir tykieji vynai, tačiau rimti gamintojai šio metodo netaiko.

Rožiniai vynai patiekiami tik labai gerai atšaldyti, nuo 4 iki 8 °C.

Provanso kraštas pagal rožinio kiekį pirmauja pasaulyje. Kitaip nei baltasis ar raudonasis, rožinis keliauja mažai: daugiausia jo išgeriama tame regione ar šalyje, kur jis padaromas.

Štai Provanso vyndariai eksportuoja į kitas šalis tik dešimtadalį savo produkcijos, ir tai – bene vien į kaimynines. Kone trečdalis pasaulyje rožinio pagaminama kaip tik Prancūzijoje, prancūzai kasmet jo išgeria maždaug 7 mln. hektolitrų.

## Šaltiniai
Bab Azizas: Princas, kuris apmąstė savo sielą

**Bab Azizas: Princas, kuris apmąstė savo sielą** () – 2005 m. tunisiečių režisieriaus ir scenarijaus autoriaus Nasero Chemiro filmas. Sukurtas Tuniso, Prancūzijos, Vokietijos, Jungtinės Karalystės, Vengrijos, Irano ir Šveicarijos kinematografijos specialistų.

Filmas fimuotas Tunise ir Irane, o jame vaidina daugiausia persų aktoriai. Visoje filmo eigoje skamba sufijų muzika, kurią sukomponavo iš Izraelio kilęs kompozitorius Armandas Amaras. Taip pat panaudotos žymių mistikų Rumi, Ataro ir kt. eilės. Režisierius Naseras Chemiras teigia norėjęs filme pavaizduoti kitokią musulmonų kultūrą nei stereotipiškai įsivaizduojama – mylinčią, kupiną išminties, paslaptingą. „Bab Azizas“ yra Chemiro „Dykumos trilogijos“ trečioji dalis (kiti filmai – „Dykumos klajūnai“ ir „Dingęs balandžio vėrinys“).

## Siužetas

Filmo siužetas kompleksinis ir nevienakryptis. Pagrindinė siužeto linija – aklas, senas dervišas Bab Azizas kartu su savo anūke Ištar keliauja į sufijų susirinkimą, vykstantį tik kartą per 30 metų. Jie nežino kelio, tad keliauja dykuma vedini tikėjimo. Kad anūkei nebūtų nuobodu, Bab Azizas pradeda pasakoti istoriją apie princą, kuris paliko savo kasdienybę ir sedėdamas prie šaltinio apmąstė savo sielą. Keliautojai besiblaškydami po dykumą sutinka įvairius žmones, kuriuos į dykumą atvedė jų gyvenimo istorijos. Kuomet keliautojai pasiekia sufijų susirinkimą, Bab Azizo gyvenimo kelionė baigiasi.

## Aktoriai
* Parviz Shahinkhou – Bab Azizas
* Maryam Hamid – Ištar
* Hossein Panahi – raudonasis dervišas
* Nessim Khaloul – Zaidas
* Mohamed Graïaa – Osmanas
* Golshifteh Farahani – Nūr
Gintaras Leonavičius (1983)

**Gintaras Leonavičius** (g. 1983 m. spalio 29 d. Panevėžyje) – buvęs Lietuvos krepšininkas, funkcionierius.

2019 m. gegužės pabaigoje paskelbė baigiąs profesionalo karjerą.

## Pasiekimai
* 2005 m. LKAL bronzos medalio laimėtojas
* 2006 m. NKL čempionas
* 2016 m. BBL čempionas
* 2015 m. BBL finalo serijos naudingiausias žaidėjas
* 2017 m. LKL sidabro medalio laimėtojas

## Šaltiniai

* http://www.eurobasket.com/player.asp?Cntry=LTU&PlayerID=34569&AmNotSure=1
Jėnos mūšis

**Jėnos mūšis** – 1806 m. spalio 14 d. įvykęs susirėmimas tarp Prancūzijos imperijos ir Prūsijos karalystės pajėgų, karo su Ketvirtąja koalicija metu. Tą pačią dieną įvyko ir Aueršteto mūšis. Abu mūšius Prūsijos kariuomenė pralaimėjo ir buvo sutriuškinta.

## Padėtis prieš mūšį
1806 m. pabaigoje, prasidėjus karui su Prūsija, Napoleonas beveik visą Didžiąją armiją nukreipė prieš ją. Greitai judėdami prancūzai atkirto Prūsijos armiją nuo Berlyno. Spalio 13 d. Ž. Lano vadovaujamas korpusas susidūrė su didelėmis prūsų pajėgomis. Manydamas, kad aptiko jų pagrindinę kariuomenę Napoleonas pasiuntė dar daugiau dalinių paremti Laną, ir pasiuntė maršalus L. N. Davu ir Bernadotą apeiti prūsus iš šiaurinės pusės. Iš tiesų prie Jėnos buvo mažesnioji prūsų kariuomenės dalis, vadovaujama Frederiko Liudviko, o pagrindinės pajėgos buvo šiauriau prie Aueršteto, kur susidūrė su Davu ir Bernadotu.

## Mūšio eiga
Jėnos mūšį pradėjo prancūzų pajėgos, ryte užpuolę šonines prūsų linijas. Atakos buvo mažareikšmės, bet sudarė sąlygas prancūzų centrinėms pajėgoms pasiruošti puolimui. Po to Prancūzijos maršalas M. Nėjus, negavęs įsakymo, pradėjo ataką centre. Ji galėjo pasibaigti katastrofa, nes prancūzai buvo smarkiai apšaudyti artilerija ir prūsai, atrėmę puolimą, pradėjo kontrataką. Tai sužinojęs Napoleonas įsakė Lanui nutraukti puolimą ir padėti Nėjui, o atsilaisvinusį plotą apginti pasiuntė Imperatoriškąją gvardiją. Visgi prūsai neišnaudojo kritiško prancūzams momento ir Napoleonas netrukus įsakė savo kariuomenės sparnams pulti Prūsijos kariuomenės sparnus, atblokšti juos ir apsupti centrinę dalį. Puolimui pasisekus daug prūsų dalinių sparnuose paliko mūšio lauką. Sutriuškinus juos Prūsijos kariuomenės centras atsitraukė.

## Taip pat skaitykite
* Aueršteto mūšis

## Nuorodos

* napoleonguide.com apie Jėnos mūšį
Dominikos gintaras

**Dominikos gintaras** – gintaras, aptinkamas Dominikos respublikoje. Jis susidaręs iš išnykusio medžio *[[Hymenaea protera]]* sakų. Iš šių sakų, manoma, susidarė didžioji dalis tropikuose randamo gintaro.

Dominikos gintaras, skirtingai nei Baltijos gintaras, beveik visada yra visiškai skaidrus. Jame dažniau pasitaiko fosilijų inkliuzai. Tai leido detaliai rekonstruoti senai išnykusių tropinių miškų ekosistemas.

## Amžius
Tiriant Dominikos gintarą, apie 1990 m. buvo nustatyta, kad jam apie 40 mln. metų. Tačiau pagal *Poinar*, Dominikos gintaras ėmė formuotis nuo oligoceno iki mioceno, todėl jam yra apie 25 milijonai metų. Seniausias ir kiečiausias Dominikos gintaras aptinkamas kalnų rajone į šiaurę nuo Santjago de los Kabaljeroso. Kumbrės, Tokos, Palo Kemado, Bukaros ir Kakaos kasyklos Šiaurės Kordiljeros kalnuose, netoli nuo Santjago de los Kabaljeroso. Gintaras aptinkamas ir pietryčiuose – Bajagvanos ir Pajūrio Sabanos rajone.
Dominikoje aptinkamas ir subfosilinis kopalis, kuriam tik 17–15 milijonų metų.

## Telkiniai
Dominikos respublikoje yra trys teritorijos, kur randamas gintaras – Šiaurės Kordilrjera (šiaurėje), Bajagvana ir Pajūrio Sabana (rytuose). Šiaurinėje dalyje gintaringi klodai susidarė iš nuolaužinių uolienų, susikaupusių upių deltose.

Rytiniame regione gintaras aptinkamas nuosėdiniuose kloduose iš organikos daug turinčių smėlių, smėlingų molių, perklotų lignitu.

Manoma, kad abu regionai buvo to paties nuosėdinio baseino dalys, bet vėliau buvo atskirti tektoninių judesių.

## Kasimas
Dominikos gintaras išgaunamas kasant paprastas gilias duobes (), kas yra pavojinga dėl griūčių. Tokios duobės yra paprasčiausi gilūs urvai, kasami turimais įrankiais – mačetėmis, kastuvais, kirtikliais ir kūjais. Duobės kasamos tiek giliai, kiek pajėgiama, kol ima griūti, kartais vertikaliai, kartais horizontaliai. Dažnai šie vingiuoti urvai būna tokie žemi, kad juose galima tik ropoti. Naudojami trumpakočiai įrankiai.

Saugos priemonių praktiškai nesilaikoma. Retkarčiais paliekamos kolonos, kurios prilaiko urvų lubas. Pasišviečiama dažniausiai žvakėmis. Drėgnis urvuose dažnai siekia 100 %. Kadangi urvai kasami aukštai kalnų šlaituose, gana gilūs, juose paprastai nebūna karšta, bet padirbus kelias valandas oras pasidaro prastai tinkamas kvėpavimai. Lyjant urvuose paprastai nedirbama, nes į juos teka lietaus vanduo, padidėja griūčių galimybė.

## Spalvos
Dominikos gintaras būna įvairių, ne tik klasikinių gintaro, spalvų. Pačios dažniausios spalvos – geltona ir medaus. Pasitaiko nedaug raudono ir žalio gintaro, o mėlynasis gintaras yra retas.

## Muziejai
Dominikos gintaro ekspozicijos yra Dominikos gintaro muziejuje () San Felipe de Puerto Platoje ir Gintaro pasaulio muziejuje () Santo Dominge.

## Nuorodos
Irako Konstitucija

**Irako Konstitucija** – pagrindinis Irako įstatymas, aukščiausią galią turintis norminis teisės aktas. Priimtas 2005 m. spalio 15 d. referendumu. Pakeitė iki tol veikusią laikinąją Konstituciją. Sunitų provincijoje Ninava priimta 78 % dauguma.

## Istorija

Parengė tam specialiai sudaryta Komisija. 2005 m. rugpjūčio 28 d. buvo pateiktas projektas parlamentui.
Ben Stiller

**Benjamin Edward Stiller** (g. 1965 m. lapkričio 30 d.) – JAV aktorius, režisierius, scenarijų autorius ir prodiuseris.

## Filmografija

## Nuorodos
*
Hanoverio policijos direkcija

**Hanoverio policijos direkcija** (, *PD Hannover*) - policijos direkcija (policijos komisariatas) Hanoveryje (Žemutinė Saksonija, Vokietija). Veiklos teritorija - Hanoverio miestas bei Hanoverio regionas. Pavaldi Žemutinės Saksonijos vidaus reikalų ir sporto ministerijai. 3 700 darbuotojų (2008 m.). 

## Vadovybė
;Policijos prezidentai (*Polizeipräsident*):
* Nuo 2007 m. Uwe Binias. 

## Nuorodos
* Interneto svetainė  (vokiečių k.)
Gintaro krantas

**Gintaro krantas** – Baltijos jūros pakrantės ruožas Kaliningrado srityje (Rusija), apimantis Sembos pusiasalio krantus, taip pat – Aistmarių neriją. Šiame rajone nuo XIX a. vidurio iki šiol atviruoju būdu kasamas gintaras.

## Istorija
Mokslininkai mano, kad būsimas gintaras viršutiniame eocene ir apatiniame oligocene nugulė priešistorinės upės deltoje, seklioje jūros dugno dalyje.
Gintaras randamas ne tik Kaliningrado srities pakrantėje, bet ir kitose Baltijos jūros dalyse. Gintaro telkiniai daugiausia randami „žydrojoje žemėje“ (glaukonite), kurio 1–17,5 metrų storio klodai randami 25–40 m gylyje. Be Sembos regiono nemaži gintaro kiekiai aptinkami Vokietijos, Lenkijos ir Lietuvos paplūdimiuose, vakarinėje Danijos pakrantėje, Fryzų salose. Nedideli kiekiai Baltijos gintaro kartais randami toli už Baltijos regiono ribų, pvz., pietrytinėje Anglijos pakrantėje.

Tačiau nuo 90 % iki 98% viso gintaro buvo ir yra išgaunama Sembos regione (dabar Rusijos Kaliningrado sritis, buvę Rytprūsiai).

Sembos gintaringasis regionas yra kvadratas, kurio kraštinė apie 30–40 km, nors geologai teigia, kad gintaro klodų yra ir už šio rajono ribų. Kitas potencialus gintaro telkinys yra Kuršmarėse.

Gintaro kasimu užsiima kompanija „Kaliningrado gintaro kombinatas“ (), o gintaro gaminius gamina ir pardavinėja kompanija „Rusiškas gintaras“ ().

Gintaro krantą savo darbe „Germanija“ minėjo dar Tacitas.

## Kitas Gintaro krantas
Kita pakrantė, irgi vadinama „Gintaro krantu“ yra *Costa de Ambar* (kitaip dar *Costambar*), esanti į vakarus nuo San Felipe de Puerto Platos miesto (Dominikos Respublika Espanjoloje). Šiame regione yra daug smulkių gintaro kasyklų, kuriose kasamas Dominikos gintaras. Dominikos gintaro kasyklos yra antra pagal dydį gintaro gavybos vieta pasaulyje, nors ten gavybos mastai nepalyginamai mažesni.

## Nuorodos
Ź

**Ź** ir **ź** – trisdešimt pirmoji raidė lenkų abėcėlėje; „ź“ yra modifikuota raidė Z. Lenkų kalboje raidės pavadinimas yra *ziet*.

Reiškia garsą: [ʑ]. Jis tariamas kaip minkšta raidė z.

Taip pat naudojama juodkalniečių, žemutinių sorbų ir vimisojerių kalbose.

## Kodai

## Pavyzdžiai
### Pavyzdys lenkų kalba
Šenderis Giršovičius

**Šenderis Giršovičius** (g. 1953 m. kovo 20 d. Kelmėje) – buvęs Lietuvos futbolininkas, futbolo treneris.

## Biografija
Mokėsi Panevėžio sporto mokykloje, vėliau baigė Lietuvos kūno kultūros institutą. 

Lietuvos jaunių rinktinės narys (1969). Pirmasis treneris J. Banitauskas. Žaidė Panevėžio „Statybos“ (1970–1971) komandoje, 1970 Vilniaus Žalgirio dublerių komandoje. Tarnaudamas armijoje 1971–1973 žaidė Lvovo ASK. 1974 m. žaidė Vilniaus Žalgirio meistrų, vėliau trumpai žaidė Rygos „Daugava“ (1975) komandoje, 1975–1978 Klaipėdos Atlanto meistrų, 1979–1981 Klaipėdos Granito, 1987 Tauragės Tauro komandose. 

Baigęs futbolininko karjerą tapo futbolo treneriu. 1987 ir 2013 Tauragės Tauro treneris, 1988–1993 Klaipėdos Sirijaus, 1995–1996, 1998–2000, 2004 FBK Kaunas, 1997 Šiaulių Karedos, 2002 ir 2009–2013 Klaipėdos Atlanto vyriausiasis treneris. 1992–1993, 2002, 2008 šalies jaunimo rinktinės, 1992 Lietuvos rinktinės – Pabaltijo čempionės vyriausiasis treneris. 2005–2009 futbolo klubo Kaunas sporto direktorius, vėliau Latvijos ir Estijos futbolo klubų sporto direktorius. 2023 m. prisidėjo prie FK Sirijus (2023) atkūrimo.

6 kartus Lietuvos čempionas (1978, 1980, 1981, 1987, 1990, 1999), 1988 ir 1990 Lietuvos futbolo taurės laimėtojas. 

## Šaltiniai

## Nuorodos
* http://www.ve.lt/naujienos/sportas/girsoviciaus-biografijoje-buvo-visko-/
* https://rus.err.ee/204432/sportivnym-direktorom-sillamjajeskogo-kaleva-stal-shenderis-girshovichjus
Punta Gorda

**Punta Gorda** () – miestas pietų Belize, Amatikės įlankos (Karibų jūra) pakrantėje. Toledo rajono administracinis centras. Yra jūrų uostas, oro uostas, plentas į šalies šiaurę. Veikia ligoninė, universiteto filialas. Verčiamasi žvejyba, turizmu.

Nors miesto pavadinimas ispaniškas, dauguma gyventojų yra anglakalbiai kreolai, garifūnai ir indai.

## Istorija

Ilgą laiką Punta Gorda buvo mažas žvejų kaimelis, bet pradėjo sparčiai augti nuo 1823 m., kuomet čia atsikėlė garifūnai imigrantai iš Hondūro.
Mankei Riveris

**Mankei Riveris** ( – „beždžionių upė“) – upė pietiniame Belize, Toledo rajone. Prasideda Majų kalnuose, Kokskombo baseino laukinės gamtos draustinyje, susidaro susiliejus Svosio ir Bleideno upėms. Pastarosios teka į pietryčius džiunglėmis ir susilieja 16 km aukščiau Mankei Riverio žiočių. Upė įteka į Karibų jūrą ties Mankei River Taunu.

Upė laivuojama nedidelėmis valtimis, jos baseine yra senovės majų miestai Lubantunas ir Nim Li Punitas. Mankei Riveris pasižymi švariu vandeniu ir turtinga ekosistema. Pakrantės apaugusios džiunglėmis ir mangrovėmis, dauguma jų saugomos draustiniuose.

## Šaltiniai
Kaliningrado gintaro kombinatas

**Kaliningrado gintaro kombinatas** () – valstybinė įmonė Kaliningrado srityje, vienintelė pasaulio įmonė pramoniniu būdu kasanti gintarą.

Gintaras kasamas Baltijos jūros pakrantėje, netoli Jantarno miesto, kur, geologų duomenimis, yra 90&nbsp;% pasaulinių gintaro sukcinito atsargų. Gintaro kombinato išgaunamas gintaras sudaro 90&nbsp;% pasaulio gintaro gamybos. 80&nbsp;% iškasamo ginaro yra smulkios frakcijos, 19&nbsp;% – vidutinės frakcijos, 1&nbsp;% – stambios frakcijos.

Kombinate kuriamos smulkių gintaro frakcijų perdirbimo technologijos.

Prognozuojamos gintaro atsargos kombinato eksploatuojamame telkinyje yra apie 300 000 tonų. Kombinatas turi savo geologinės žvalgybos skyrių. 2010 m. gintaro kombinatas iškasė 342 tonas žaliavinio gintaro.

## Istorija
Įmonė įsteigta 1947 m. vasario mėnesį TSRS vyriausybės nutarimu. Įmonė buvo įkurta Kenigsbergo gintaro fabriko, kuris Vokietijoje buvo Valstybinės gintaro manufaktūros dalis, bazėje. Ji turėjo eksploatuoti Palmininkų gintaro telkinį. Buvo rekonstruotas dar XX a. pradžioje vokiečių imtas eksploatuoti karjeras, kuris baigiantis karui buvo užtvindytas. Karjero nusausinimu, gamybinės įrangos remontu ir tolesne eksploatacija buvo pavesta užsiimti TSRS Vidaus reikalų liaudies komisariatui.

1948 m. viduryje jau buvo iškastos 127 tonos žaliavinio gintaro. Ėmė veikti gintaro dervos fabrikas, pradėta prekių (karolių, apyrankių, kandiklių) gamyba. 1949 m. buvo iškastos jau 309 tonos gintaro.

1948 m. buvo atlikta Jantarno apylinkių gintaro telkinių geologinė žvalgyba. Tuo metu gintaringas gruntas buvo kasamas daugiakaušiais ekskavatoriais ir vagonais vežamas į sodrinimo fabriką, iš kur sodrintas gintaras buvo perduodamas į gintaro mechaninio apdirbimo fabriką ar į lydyto gintaro fabriką.

1957 m. po didžiulės nuošliaužos buvo pakeista karjero eksploatavimo technologija. Viršutiniai negintaringi sluoksniai imti ne nukasinėti ekskavatoriais, o nuplauti galingais hidromonitoriais, kurie gruntą vertė į pulpą, kurią žemsiurbėmis perpumpuodavo į jūrą. Pasiekus gintaringos žemės klodą, pulpa vamzdynu buvo pumpuojama į sodrinimo fabriką.

Vokiečių pradėtas karjeras viso buvo eksploatuojamas daugiau kaip 60 metų ir išsemtas tik 8-tojo dešimtmečio pradžioje.

1976 m. buvo pradėtas naujas Primorsko karjeras, pagal projektą turėjęs tiekti 1100 t gintaro per metus. Tačiau dėl didelio akmenų kiekio gruntuose netiko žemsiurbės, o stambius gintaro gabalus sutrupindavo ekskavatoriai. Iš tiesų vėlesniais metais šiame karjere buvo išgaunama tik 100–150 t gintaro per metus.

1972 m. pradėti darbai Paplūdimio sklype, esančiame jūros pakrantėje tarp Siniavino gyvenvietės ir Jantarno. Gavyba šiame sklype išgelbėjo kombinatą nuo bankroto, kadangi čia išgaunamo gintaro savikaina buvo maža, nes gintaringieji klodai čia buvo negiliai, o gintaro koncentracija didelė. Šiame sklype per metus buvo iškasama 500–600 tonų gintaro. Gintaro gavyba šiame sklype baigta 2003 m. gruodžio 14 d.
Mohas

**Mohas** () – upė Gvatemaloje ir Belize. Prasideda aukštumose Peteno departamento pietryčiuose. Teka džiunglėmis į rytus per Belizą (Toledo rajoną). Įteka į Karibų jūrą (Amatikės įlanką) į pietvakarius nuo Punta Gordos.

Pagrindiniai intakai: Agaukatė ir Bliū Krykas. Upės debitas svyruoja nuo 1 m³/s sausrų metu iki 600 m³/s poplūdžių metu. Laivuojama nedidelėmis valtimis.

## Šaltiniai
Sarstūnas

**Sarstūnas** (, ) – upė Gvatemaloje ir Belize. Prasideda Gvatemalos Aukštutinio Verapaso departamente, 7 km į pietvakarius nuo Čahalio, Santa Kruso kalnagūbryje. Teka rytų kryptimi. Aukštupyje dar vadinama **Čahaliu** (*Río Chahal*). Po santakos su Čiju upe vadinama **Grasjas a Diosu** (*Río Gracias a Dios*). Gvatemaloje sudaro Aukšt. Verapaso ir Isabalio, bei Isabalio ir Peteno departamentų ribas. Sarstūno vardą įgija žemupyje, po santakos su Franku. Nuo ten upė sudaro Gvatemalos-Belizo sieną. Įteka į Amatikės įlanką ties El Rinkonu, į šiaurės vakarus nuo Livingstono.

Tėkmė lėta, vaga meandruoja. Belizui priklausanti Sarstūno baseino dalis įtraukta į Sarstūno-Temašo nacionalinį parką.
Ø

**Ø** ir **ø** – dvidešimt trečioji raidė danų, norvegų ir farerų abėcėlėse. „Ø“ yra modifikuota raidė O.

Reiškia garsą: [ø]. Jis skamba panašiai kaip *io*.

Panašiais ženklais žymimas skersmuo bei tuščia aibė.

## Kodai

## Pavyzdžiai
### Pavyzdys danų kalba

### Pavyzdys norvegų kalba

## Taip pat skaitykite
* Ö
* Œ
* Tuščia aibė
Doilz Delaitas

**Doilz Delaitas** () – viršukalnė pietų Belize, Majų kalnuose, Kokskombo kalnagūbryje. Aukštis – 1124 m; tai aukščiausia šalies viršukalnė.

Ilgai manyta, kad aukščiausias šalyje yra už 35 km esantis Viktorijos kalnas. 1989 m. kalnas pavadintas Artūro Konano Doilio knygos „Dingęs pasaulis“ motyvais. 2007–2008 m. kalno viršūnę pasiekė jungtinė Belizo-Gvatemalos-Vokietijos ekspedicija.
ASK Fosforiit Tallinn

**Talino „Fosforiit“** – buvęs Estijos futbolo klubas iš Talino.

## Istorija

Armijos sporto klubas, kuris 1990 m. žaidė Baltijos lygos pirmenybėse, tačiau po 14 turų iš turnyro pasitraukė.

## Išnašos

## Nuorodos
* RSSSF duomenų bazė
Marius Poškus

**Marius Poškus** (g. 1970 m. liepos 7 d.) – buvęs Lietuvos futbolininkas, vartininkas.

2005 m. balandžio viduryje perėjo į Kėdainių „Nevėžio“ klubą.

## Pasiekimai

* A lygos laimėtojas: 1990, 1995, 1996, 2000 m.
* LFF taurės laimėtojas: 1990, 1995 m.
* LFF Supertaurės laimėtojas: 1995 m.
* Baltijos taurės laimėtojas: 1991, 1992 m.

## Išnašos
Baltic Beverages Holding

**Baltic Beverages Holding** (*BBH*) – alaus gamintoja, priklausanti „Carlsberg“ įmonei. BBH yra stambi aludarė Rusijoje, Ukrainoje ir Baltijos Šalyse. Ši bendrovė šiuo metu valdo 19 alaus daryklų, iš kurių dešimt yra įsikūrusios Rusijoje, keturios Baltijos šalyse, trys Ukrainoje ir viena Kazachstane bei Uzbekistane. Iš visų paminėtų alaus daryklų didžiausia yra „Baltika“. BBH priklausanti „Baltika“ vertinama kaip stambiausia alaus gamintoja ir pardavėja Rusijoje ir antra – Europoje. Lietuvos alaus rinkos lyderė UAB „Švyturys-Utenos alus“, irgi yra valdoma Skandinavijos koncerno „Baltic Beverages Holding“.

## Istorija
„Baltic Beverages Holding“ buvo įkurtas 1990 m. dviejų skandinavų alaus daryklų – suomių „Oy Hartwall Ab“ ir švedų „Pripps“. 1994 m. Panevėžio „Kalnapilis“ prisijungė prie šios tarptautinės alaus kompanijos. BBH įsigijo 86% Lietuvos alaus daryklos akcinio kapitalo. 1998 m. BBH investavo į UAB „Utenos alus“.

1997 m. Danijos alaus koncernas „Carlsberg“ per BBH nusipirko „Utenos alų“. 1999 m. „Carlsberg“ įsigijo 95% AB „Švyturys“ akcijų. „Carlsberg“ apjungė „Švyturį“ ir „Utenos alų“, įkurdamas naują kompaniją „Švyturys-Utenos alus“.

2001 m. BBH buvo įpareigotas Konkurencijos Tarybos parduoti valdomą alaus daryklą „Kalnapilis“, kurį įsigijo „The Danish Brewery
Group“ (DBG; 2005 m. pakeitusi pavadinimą į „Royal Unibrew“). Nuo 1999 m. „Vilniaus Taurą“ valdo taip pat DBG. 2001 m. jis apjungė abi savo alaus daryklas ir pervadino „Kalnapilio-Tauro grupė“ 

Nuo 2002 m. iki 2008 m. „Carlsberg“ kartu su „Scottish & Newcastle“ valdė „Baltic Beverages holdingo“ bendroves.

2008 m. Didžiausia britų aludarė „Scottish & Newcastle“ priėmė Danijos „Carlsberg“ ir Nyderlandų „Heineken“ perėmimo pasiūlymą įsigyti škotų bendrovę už 7,8 mlrd. GBP ($15,4 mlrd. USD). Šis sandoris reiškia, kad škotų dalis „Baltic Beverages Holding“ kontroliuojančiojoje bendrovėje, kuri valdo „Švyturį-Utenos alų“, kitas alaus daryklas Baltijos šalyse ir NVS, taip pat atiteks „Carlsberg“.

## Šaltiniai
Neottiglossa

***Neottiglossa*** – skydblakių (*Pentatomidae*) šeimos blakių gentis.

Europoje gyvena 5 rūšys, Lietuvoje – tik 1 rūšis:
* Trumpagalvė skydblakė (*Neottiglossa pusilla*) (Gmelin, 1790). Lietuvoje gyvena.
* *Neottiglossa bifida* (A.Costa, 1847)
* *Neottiglossa flavomarginata* (Lucas, 1849)
* *Neottiglossa leporina* (Herrich-Schaeffer, 1830)
* *Neottiglossa lineolata* (Mulsant & Rey, 1852)
Remigijus Pocius

**Remigijus Pocius** (g. 1968 m. kovo 21 d.) – buvęs Lietuvos futbolininkas, puolėjas.

## Pasiekimai

* Lietuvos futbolo lygos laimėtojas: 1994, 2000 m.
* Geriausias Lietuvoje žaidžiantis futbolininkas: 2001 m.
* Rezultatyviausias A lygos žaidėjas: 1992, 1997, 2001 m.
* Baltijos taurės laimėtojas: 1991, 1992 m.

## Įvarčiai rinktinėje

## Nuorodos
* Worldfootball.net
* Playerhistory.com
* Footballdatabase.eu
Bankroto administratorius

**Bankroto administratorius** – teismo paskirtas fizinis ar juridinis asmuo, turintis teisę teikti bankroto administravimo paslaugas. Administratoriaus veiklą kontroliuoja Įmonių bankroto valdymo departamentas.

## Bankroto administratoriaus paskyrimas
Teismui bankroto administratoriaus kandidatūrą gali pasiūlyti įmonės kreditoriai, savininkas arba įmonės administracijos vadovas. Teismas turi teisę administratoriumi paskirti ir kitą asmenį. Jei asmuo, pateikdamas teismui pareiškimą dėl bankroto bylos iškėlimo, administratoriaus kandidatūros nepasiūlo, teismas privalo pats parinkti administratorių.

## Bankroto administratoriaus kompetencijos
Vykdant įmonės bankrotą, bankroto administratorius atlieka šias funkcijas:
# Teikia duomenis apie bankrutuojančią įmonę spaudai ir Vyriausybės institucijoms;
# Valdo, naudoja bankrutuojančios įmonės turtą, užtikrina jo apsaugą;
# Vadovauja bankrutuojančios įmonės ūkinei komercinei veiklai;
# Patikrina bankrutuojančios įmonės sandorius, sudarytus per ne mažesnį kaip 36 mėnesių laikotarpį iki bankroto bylos iškėlimo;
# Pagal kreditorių pareikštus reikalavimus sudaro visų įmonės kreditorių bei jų reikalavimų sąrašą;
# Priima ir atleidžia darbuotojus Darbo kodekso ir šio įstatymo nustatyta tvarka;
# Šaukia kreditorių susirinkimus;
# Imasi priemonių išieškoti skolas iš įmonės skolininkų.

## Taip pat skaitykite
* Fizinio asmens bankrotas
* Įmonės bankrotas
* Bankrotas

## Nuorodos
www.bankrotai.lt Nacionalinė bankroto administratorių asociacija
www.adminbiuras.lt Įmonių bankroto administravimo ir teisinių paslaugų biuras
Arvydas Skrupskis

**Arvydas Skrupskis** (g. 1972 m. rugsėjo 7 d.) – buvęs Lietuvos futbolininkas, vartininkas.

## Pasiekimai
* 1993, 1999, 2001, 2005 A lygos čempionas
* 2000 m. LFF taurės laimėtojas
* 2005 m. LFF supertaurės laimėtojas

## Nuorodos
* Eurofootball.eu 
* Footballdatabase.eu
Igoris Kirilovas

**Igoris Kirilovas** (g. 1971 m. rugsėjo 8 d.) – buvęs Lietuvos futbolininkas, futbolo treneris.

## Pasiekimai

* 1999 m. A lygos laimėtojas
* 1991, 1998 m. Baltijos taurės laimėtojas

## Įvarčiai rinktinėje

## Nuorodos
* Worldfootball.net
Juozas Šilanskas

**Juozas Šilanskas** (1955 m. kovo 2 d. Novaja Lialia, Sverdlovsko sritis, Rusija – 2022 m. gruodžio 2 d. Marcinkonys) – Lietuvos ekonomistas, Varėnos  rajono savivaldybės politinis veikėjas.

## Biografija
Gimė tremtinių šeimoje. 1962 m. grįžo į Lietuvą ir pradėjo lankyti Varėnos rajono Marcinkonių vidurinę mokyklą. 1973 m. įstojo į Vilniaus valstybinį universitetą ir 1978 m. įgijo ekonomisto kvalifikaciją.

1978–1980 m. tarnavo TSRS kariuomenėje. 1980–1982 m. Varėnos rajono vykdomojo komiteto Finansų skyriaus vyresnysis revizorius – inspektorius žemės ūkiui. 1982–1993 m. – Varėnos gelžbetoninių konstrukcijų gamyklos gamybos planavimo skyriaus viršininkas, nuo 1990 m. – direktorius ekonomikai. 1993–2001 m. Lietuvos taupomojo banko Varėnos skyriaus valdytojas. 2001–2005 m. Vilniaus banko Alytaus filialo Varėnos klientų aptarnavimo skyriaus viršininkas. 2005–2008 m. Lietuvos metrologijos inspekcijos Finansų skyriaus viršininko pavaduotojas. 2008–2010 m. Alytaus apskrities viršininko pavaduotojas, 2010–2012 m. socialinių reikalų ir darbo ministro patarėjas.

Nuo 1993 m. Tėvynės sąjungos – Lietuvos krikščionių demokratų partijos narys, nuo 2001 m. šios partijos Varėnos skyriaus pirmininkas. 1995–1997 m., 1997–2000 m., 1997–2000 m. ir 2011 m. gegužės – liepos mėn. Varėnos rajono savivaldybės tarybos narys.

Po sunkios ligos mirė 2022 m. gruodžio 2 dieną Marcinkonyse.

Žmona Birutė, dukra Eglė. 

## Šaltiniai
Ričardas Zdančius

**Ričardas Zdančius** (g. 1967 m. sausio 17 d. Gargžduose) – Lietuvos futbolininkas, puolėjas.

## Biografija

Pirmasis treneris M. Terentjevas. Nuo 1985 m. žaidė „Žalgirio“ dublerių dublerių sudėtyje). XVII sąjunginės moksleivių spartakiados antrosios vietos laimėtojas. 1985 m. „Perkėlos“ turnyro trečiosios vietos laimėtojas. 1985 m. LTSR aukščiausiosios lygos čempionato čempionas su „Ekranu“.

1988–1994 m. su pertraukomis žaidė Vilniaus „Žalgirio“ komandoje. 1990 m. antroje pusėje žaidė Gruzijoje Odisi Zugdidi klube, po 1991 m. sezono kelis mėnesius žaidė Čikagos „Lituanikos“ komandoje. Vėliau žaidė Talino „Flora“ (1994–1996) klubo komandoje, Šveicarijos, Vokietijos klubuose.

Baigęs profesionalo karjerą žaidė „Prelegentų“ komandoje, vėliau tapo jos treneriu.

2017 m. pradžioje 50 metų jubiliejaus proga apdovanotas LFF III laipsnio ordinu.

## Įvarčiai rinktinėje

## Trenerio karjera

2023 m. sausio mėn. įgijo UEFA B trenerio licenciją.

## Nuorodos
* Footballdatabase.eu

## Šaltiniai
Raimondas Vainoras

**Raimondas Vainoras** (g. 1965 m. liepos 16 d.) – buvęs Lietuvos futbolininkas, žaidęs gynėjo pozicijoje.

## Pasiekimai
* A lygos čempionas:1987, 1990, 1995, 1996 ,1999 m.
* LFF supertaurės laimėtojas: 1995 m.
* LFF taurės laimėtojas:1989, 1990, 1995 m.

## Nuorodos
* Playerhistory.com
* Worldfootball.net 
* Scoreshelf.com
Robertas Žalys

**Robertas Žalys** (g. 1965 m. rugsėjo 25 d.) – buvęs Lietuvos futbolininkas.

## Biografija

1989 m. Lietuvos čempionas su Kauno „Banga“, 1994 m. A lygos rezultatyviausias žaidėjas (16 įvarčių). Žaidė Lietuvos rinktinėje.

## Įvarčiai rinktinėje

## Nuorodos
* Worldfootball.net
EFG International

**EFG International AG** – privatus bankas, kuris buvo įkurtas Ciuriche 1995 m. Šis bankas yra išlaikęs pagrindines privačiųjų bankų veiklos tradicijas ir principus. „EFG International“ teikia tik turto ir investicijų valdymo paslaugas privaties ir instituciniams klientams. Šis bankas yra vienas iš didžiausių Šveicarijoje. Šiuo metu „EFG International“ valdo 85 mlrd. Šveicarijos frankų vertės turtą. Bankas turi daugiau nei 50 padalinių 30 šalyse, o jame dirba 2 500 darbuotojų.

## Išnašos
Frank Klepacki

**Frank Klepacki** yra Amerikos muzikantas, video žaidimų muzikos kompozitorius ir garso režisierius, geriausiai žinomas dirbęs projekte Command & Conquer serijos. Išmoko groti būgnais būdamas vaiku, jis įsidarbino Westwood Studios kai jam buvo 17 metų. Jis ten sėkmingai atliko savo darbą žaidimams, įskaitant Lands of Lore serijose, Westwood Studios Dune seriją, The Legend of Kyrandia seriją, Blade Runner ir Command & Conquer seriją. Už darbą Command & Conquer: Red Alert žaidime buvo apdovanotas dviem apdovanojimams.

Jis gyvena Las Vegase, kur jis pradėjo savo solo karjerą, grojo ir režisavo keletui vietinių grupių. Jo personalus ir grupės darbas liečia keletą muzikos žanrų, įskaitant orkestrą, roką, hiphopą, soul ir fank. Jis buvo pramintas muzikos stiliumi, kurio jis kuria „Rocktronic“. Jo darbai atsidūrė įvairiausiose medijose, įskaitant Spike TV programoje The Ultimate Fighter.
Spiritinis gėrimas

**Spiritinis gėrimas** – alkoholinis gėrimas, skirtas vartoti žmonėms, turintis reikalingas juslines savybes ir turintis ne mažiau kaip 15% etanolio.

## Gamybos būdai
Spiritiniai gėrimai šiais būdais:
* tiesiogiai distiliuojant natūraliai sufermentuotus skysčius, į kurios gali būti įdėta kvapiųjų medžiagų;
* etanolio tirpale maceruojant augalines medžiagas;
* pridedant į maistinį rektifikuotą ar distiliuotą etanolį arba kitos rūšies spiritą kvapiųjų medžiagų, cukraus ar kitokių saldiklių bei kitų žemės ūkio kilmės produktų;
* sumaišant spiritinį gėrimą su:
** maistiniu rektifikuotu ar distiliuotu etanoliu;
** vienu ar keliais alkoholiniais gėrimais, 
** vienu ar keliais nealkoholiniais gėrimais.

## Nuorodos
* Techninis reglamentas dėl alkoholinių gėrimų terminų, apibrėžimų bei procesų apibūdinimo ir prekinio pateikimo nuostatų
Julius Kvedaras

**Julius Kvedaras** (1949 m. spalio 3 d. Kaune – 2025 m. balandžio 18 d. Palangoje) – Lietuvos futbolininkas, treneris, vadybininkas.

2000–2012 m. Futbolo federacijos generalinis direktorius, 2012–2016 m. prezidentas.

2012 m. rugsėjo 2 d. per teismą nušalintas iš LFF prezidento pareigų. 2012 m. rugsėjo 24 d. po apeliacijos sugrąžintas į postą panaikinus ankstesnį teismo sprendimą.

## Šaltiniai

## Nuorodos
* Scoreshelf.com
Kęstutis Rudžionis

**Kęstutis Rudžionis** (g. 1975 m. gruodžio 6 d.) – buvęs Lietuvos futbolininkas.

## Biografija

Pirmasis treneris Antanas Komskis. 1995 ir 1996 m. Lietuvos čempionas.

Dirbo apsaugos tarnyboje „Likurgas“. Karjerą baigia salės futbole.

## Nuorodos
* http://kauno.diena.lt/dienrastis/priedai/sokoladas/is-stadiono-i-versla-ir-vadovo-kabineta-234635
LGT Group

**LGT Group** – privatus bankas, įkurtas Lichtenšteine 1920 m. Šis bankas yra išlaikęs pagrindines privačiųjų bankų veiklos tradicijas ir principus. „LGT Group“ teikia tik turto ir investicijų valdymo paslaugas privaties ir instituciniams klientams. Šis bankas yra didžiausias Europoje, veikiantis kaip šeimos verslas. Jis priklauso Lichtenšteino kunigaikščių šeimos dinastijai. Šiuo metu „LGT Group“ valdo 86 mlrd. Šveicarijos frankų vertės turtą. Bankas turi 29 padalinius visame pasaulyje, o jame dirba 1 700 darbuotojų.

## Išnašos
Kumykų kalba

**Kumykų kalba** (*Qumuq tili/Къумукъ тили* arba *Qumuqça*) – tiurkų kalbų šeimai priklausanti kalba, vartojama kumykų tautybės žmonių, gyvenančių daugiausia Dagestane (Rusija). Taip pat dar vartojama šiaurės Čečėnijoje ir Šiaurės Osetijos Mozdoko rajone. Kalbančiųjų skaičius siekia apie 400–500 tūkst. žmonių.

## Tarmės

Išskiriamos šios kumykų kalbos tarmės:
* Buinako
* Chasavjurto
* Kaitago
* Podgorno
* Tereko

Nuo kitų tarmių labiausiai skiriasi Kaitago tarmė. Dalis kitų tarmių taip pat paveiktos vietinių Kaukazo kalbų. Šuolaikinė literatūrinė kumykų kalba pagrįsta Chasavjurto ir Buinako tarmėmis.

## Istorija

Kumykų kalba laikoma viena iš šešių literatūrinių Dagestano kalbų, iki XIX a. pr. ji buvo pagrindinė šnekamoji kalba (*[[lingua franca]]*) šiaurės (t. y. lygumų) Dagestane. Kumykų literatūros pradininku laikomas 1839 m. gimęs Jyrčy Kazakas (*Yırçı Qazaq*). Pradžioje kalba buvo užrašoma arabų raštu, 1928–1938 m. – lotynų raštu, o vėliau – kirilica. Dabar leidžiamas laikraštis kumykų kalba „Joldaš“ (*Ёлдаш*).

## Abėcėlė

## Nuorodos
*
Ó

**Ó** ir **ó** – (O su diakritiniu ženklu) dvidešimt penktoji lenkų abėcėlės raidė. Lenkų kalboje raidės pavadinimas yra *o kreskowane*. „Ó“ yra modifikuota raidė O.

Reiškia garsą: [u]. Į lenkų kalboje jis tariamas kaip raidė u. Ispanų kalboje žymi ne pagal taisykles kirčiuotą raidę o.

Taip pat naudojama žemutinių sorbų, čekų, vengrų, ispanų, kašubų, islandų, vietnamiečių ir serbų-kroatų kalbose.

## Kodai

## Iškalba
### Lenkijos
San Paulo meno muziejus

**San Paulo meno muziejus** () – meno muziejus San Paule, vienas iš didžiausių ir įžymiausių muziejų Lotynų Amerikoje.

Atidarytas 1968 m. Užima 10 000 m² plotą. 2009 m. muziejų aplankė 679 106 lankytojai.

## Nuorodos

* Oficiali svetainė  (portugalų ir anglų k.)
Krymčiakų kalba

**Krymčiakų kalba** (*кърымчах тыльы*) arba **judėjų-Krymo totorių kalba** – tiurkų kalbų šeimai priklausanti kalba, vartojama krymčiakų (judaizmą išpažįstančių Krymo totorių). Dažnai laikoma Krymo totorių kalbos tarme. Dabar ja kalba tik nedidelė dalis krymčiakų (Kryme iš 785 užregistruotų krymčiakų gimtąja kalba šneka ~100 žmonių).

Krymčiakų kalba pasižymi hebrajiškų skolinių gausa ir keletu archajiškų žodžių (tuo ji tesiskiria nuo Krymo totorių kalbos). Ikitarybiniais laikais ji buvo užrašoma hebrajų raštu, apie 1930 m. pradėtas naudoti lotynų raštas (pagrįstas turkų abėcėle), o vėliau pereita prie kirilicos. Kalbos nunykimą lėmė holokaustas, o vėliau krymčiakų deportacija į Uzbekistaną.

## Nuorodos
*
Ĉ

**Ĉ** ir **ĉ** (C su diakritiniu ženklu cirkumfleksu) - ketvirtoji esperanto abėcėlės raidė. Esperanto kalboje raidės pavadinimas yra *ĉo*.

Ĉ yra modifikuota raidė C. Šią raidę XIX a. įvedė Liudvikas Zamenhofas.

Reiškia garsą: . Esperanto kalboje jis tariamas kaip lietuvių raidė Č.

## Kodai

## Taip pat skaitykite
* Ĝ
* Ĥ
* Ĵ
* Ŝ
* Ŭ
Spiritas (reikšmės)

Žodis **spiritas** gali reikšti:

* spiritas – (šnekamoji kalba) etanolis
* spiritas – brendžio tipo gėrimas

* tam tikros paskirties etanolio forma:
** geriamasis spiritas – gėrimui skirtas didelės koncentracijos etanolis
** medicininis spiritas – medicinoje naudojamas etanolis
** techninis spiritas
** denatūruotas spiritas
Ć

**Ć** ir **ć** – penktoji lenkų abėcėlės raidė. Lenkų kalboje raidės pavadinimas yra *cie*. Ć yra modifikuota raidė C.

Reiškia garsą: [t͡ɕ] (tik vimisojerių kalboje jis tariamas kaip lietuvių raidė Č). Jis tariamas kaip minkšta raidė c. Į šią raidę transliteruojama kirilicos raidė Ћ.

Taip pat naudojama serbų-kroatų, žemutinių sorbų, aukštutinių sorbų ir vimisojerių kalbose.

## Kodai
Ċ

**Ċ** ir **ċ** – trečioji maltiečių abėcėlės raidė; „C“ raidės pagrindo rašmuo su diakritiniu ženklu tašku. Maltiečių kalboje raidės pavadinimas yra *ċe*.

Reiškia garsą: [tʃ]. Į maltiečių kalboje jis tariamas kaip lietuvių raidė Č, lenkų *Cz*, anglų *Ch*.

## Kodai

## Taip pat skaitykite
* Č
* Ĉ 
* Ç
Ç

**Ç** ir **ç** – „C“ raidės pagrindo rašmuo su diakritiniu ženklu sedile. Ç yra modifikuota raidė C. Tai septintoji raidė prancūzų abėcėlėje. Prancūzų kalboje jos pavadinimas yra *c cédille*.

* prancūzų, katalonų, oksitanų ir portugalų kalboje ji tariama kaip lietuvių raidė S.
* albanų, azerbaidžaniečių, krymo totorių, kurdų, totorių, turkų ir turkmėnų kalboje ji tariama kaip lietuvių raidė Č.

## Kodai
Ŗ

**Ŗ** ir **ŗ** – latvių abėcėlės raidė; „R“ raidės pagrindo rašmuo su diakritiniu ženklu sedile. Ŗ yra modifikuota raidė R. Į latvių abėcėlę oficialiai įtraukta 1946 m.

Reiškia garsą: [rʲ]. Jis tariamas kaip minkšta raidė r.

## Taip pat skaitykite
* Ģ
* Ķ
* Ļ
* Ņ

## Išnašos
Naivašos taikos sutartis

**Naivašos taikos sutartis** – susitarimas, pasirašytas 2005 m. sausį tarp Sudano vyriausybės ir Pietų Sudano išsilaisvinimo judėjimo, taip baigiant Antrąjį Sudano pilietinį karą. Tai baigė ne tik karą, tačiau ir padėjo sutarti dėl naftos resursų valdymo bei vėliau padėjo Pietų Sudanui sėkmingai surengti šalies nepriklausomybės referendumą.

2008 m. sausio 8 d. iš Pietų Sudano teritorijų pasitraukė Sudano kariai, o Pietų Sudanas tapo nepriklausoma respublika 2011 m. liepos 9 d.

## Šaltiniai
Nogajų kalba

**Nogajų kalba** (*ногай тили/nogay tili*) – tiurkų kalbų šeimai priklausanti kalba, vartojama nogajų tautybės žmonių, gyvenančių daugiausia Šiaurės Kaukaze (Rusija): Stavropolio krašte, Dagestane, Karačiajų Čerkesijoje, Astrachanės srityje. Kalbančiųjų skaičius – 80-90 tūkst. žmonių.

## Istorija

Nogajai senovėje priklausė Aukso Ordai ir klajojo Rytų Europos stepėmis – tuomet kalbos arealas buvo kur kas didesnis, nei dabar. XX a. nogajai buvo išblaškyti po TSRS, dalis išvyko į Turkiją, todėl kalba gerokai nunyko. Pirmieji kūriniai nogajų kalba buvo užrašomi arabiškai, 1928–1938 m. naudotas lotynų raštas, o vėliau – kirilica (dabar naudojama abėcėlė patvirtinta 1950 m.). Nogajų kalba leidžiami laikraščiai „Шоьл тавысы“ ir „Ногай давысы“, kalba dėstoma Karačiajų Čerkesijos pedagoginiame institute.

## Abėcėlė

## Tarmės

Išskiriamos trys nogajų tarmės:
* juodųjų nogajų (*Qara-Nogay*) – Dagestane;
* tikrųjų nogajų – Stavropolio krašte;
* baltųjų nogajų (*Aqnogay*) – Kubanės baseine Karačiajų Čerkesijoje ir Mineralinių Vandenų rajone.

Pirmosios dvi tarmės labai panašios, o baltųjų nogajų skiriasi žymiau.

## Nuorodos
*
Þ

**Þ** ir **þ** – trisdešimtoji islandų abėcėlės raidė. Islandų kalboje jos pavadinimas yra *þorn*.

Reiškia garsą: [θ] arba [ð]. Islandų kalboje jis tariamas kaip anglų *th*.

Taip pat naudojama senojoje anglų kalboje.
## Pavyzdžiai
### Pavyzdys islandų kalba

## Kodai
 

## Taip pat skaitykite
* Runa ᚦ
* Ð
* Ȝ
* Ƿ
Gintaro muziejai

Gintaro muziejai pasaulyje  :

* Danijoje:
** Kopenhagos gintaro muziejus (*Københavns Ravmuseum*) 
** Skageno gintaro muziejus (*Skagen Ravmuseum*) 
** Oksbolo gintaro muziejus (*Ravmuseet i Oksbøl*)  
** Sonderlevo gintaro muziejus (*Ravgården Sønderlev*) 

* Dominikoje:
** Dominikos gintaro muziejus (*Museo del Ambar Dominicano*) 
** Pasaulio gintaro muziejus (*Museo Mundo de Ambar*) 

* Japonijoje:
** Kuji gintaro muziejus (*The Kuji Amber Museum*) 

* Lenkijoje:
** Gintaro inkliuzų muziejus (*Muzeum Inkluzji w Bursztynie*) 

* Lietuvoje:
** Palangos gintaro muziejus (Palanga) 
** Gintaro skulptūrų muziejus (Vilnius) 
** Gintaro galerija-muziejus (Nida) 

* Meksikoje:
** **Gintaro muziejus** (*Amber Museum*) 

* Rumunijoje:
** Colti gintaro muziejus (*Muzeul Chihlimbarului Colti*) 
* Rusijoje:
** Kaliningrado gintaro muziejus 

* Švedijoje:
** Švedijos gintaro muziejus (*Bärnstensmuseet*) 

* Vokietijoje:
** Vokietijos gintaro muziejus (*Deutsches Bernsteinmuseum*) 
** Zelino gintaro muziejus (*Bernsteinmuseum Sellin*) 

## Šaltiniai
Medianinė toksinė dozė

**Medianinė toksinė dozė**, **TD<sub>50</sub>** () – biologiškai aktyvaus preparato (vaisto, toksino ir pan.) kiekis, kurį įvedus toksinis poveikis pasireiškia 50% individų. Kartu nurodomas preparato įvedimo tipas (intraveniškai, pro burną ir pan.). 

Toksinis poveikis nebūtinai mirtinas, todėl TD50 praktiškai visada mažesnė, negu *[[medianinė mirtinoji dozė]]* (LD50).